Okresná prokuratúra Bratislava II 
Kvetná 13, 820 05 Bratislava 25 	

Sp. zn. : 3 Pv 415/12/1102	Bratislava II, 26.10.2012
EEČ : 2-9-119-2012

U Z N E S E N I E

Trestná vec:	obvinený XXXXX a spol.  
Prečin:	Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Bratislava II
Podľa § 216 odsek 1 Trestného poriadku podmienečne zastavujem trestné stíhanie obvinených:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
obvinení od presne nezisteného času do dňa 02.05.2012 o 22.10 hod. v Bratislave pri jazere Rohlík zo strany polikliniky Ružinov prechovávali z alobalu vyrobenú nádobku kruhového rozmeru 1,5 cm s obsahom drvenej sušenej rastliny, ktorú dobrovoľne vydali pri kontrole hliadkou Obvodného oddelenia Policajného zboru Ružinov východ, pričom podrobnou analýzou Kriminalistického a expertízneho ústavu PZ Bratislava bolo zistené, že v predloženom alobale bolo sušené konope (marihuana)  o hmotnosti 82 mg s obsahom tetrahydrokanabinolu (THC), ktoré množstvo zodpovedá minimálne jednej obvykle jednorazovej dávke drogy, pričom rastliny rodu Cannabis (konopa) sú zaradené v zmysle zákona NR SR č. 139/1998 Z. z. o omamných látkach, psychotropných látkach a prípravkoch v znení neskorších predpisov do I. skupiny omamných látok

Podľa §216 odsek 2 Trestného poriadku je určená všetkým obvineným skúšobná doba v trvaní 18 mesiacov.
Z priloženého spisového materiálu nevyplýva potreba uložiť obvineným v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
     Uznesením policajta Obvodného oddelenia Policajného zboru Ružinov východ, Odbor poriadkovej polície, Okresné riaditeľstvo Policajného zboru v Bratislave II pod ČVS: ORP-1343/RV-B2-2012 bolo dňa 3.5.2012 začaté trestné stíhanie a uznesením zo dňa 14.8.2012 podľa § 206 ods. 1 Trestného poriadku vznesené obvinenie XXXXX a XXXXX za úmyselný prečin nedovolenej výroby omamných a psychotropných látok, jedov alebo prekurzorov, ich držania a obchodovania s nimi spáchaný formou spolupáchateľstva podľa § 20 Trestného zákona k § 171 ods. 1 Trestného zákona na tom skutkovom základe, ako je uvedený vo výrokovej časti tohto uznesenia.

     Obvinení XXXXX a XXXXX sú dôvodne podozriví zo spáchania úmyselného prečinu nedovolenej výroby omamných a psychotropných látok, jedov alebo prekurzorov, ich držania a obchodovania s nimi spáchaný formou spolupáchateľstva podľa § 20 Trestného zákona k § 171 ods. 1 Trestného zákona, za ktorý tento zákon v osobitnej časti ukladá trest odňatia slobody, ktorého horná hranica neprevyšuje päť rokov. 

     Obvinení XXXXX a XXXXX sa priznali ku spáchaniu skutku, za ktorý sú stíhaní, oľutovali svoje konanie. Uviedli, že marihuanu chceli skúsiť. Zároveň pri svojom výsluchu v prípravnom konaní, po poučení, súhlasili s podmienečným zastavením trestného stíhania.

     Obvinení XXXXX a XXXXX neboli súdne trestaní. XXXXX bol za skutok zo dňa 30.8.2012 postihnutý za priestupok proti verejnému poriadku podľa § 47 ods. 1 písm. b zákona č. 372/1990 Zb. - rušenie nočného kľudu, je zamestnaný v spoločnosti XXXXX XXXXX. Obvinený XXXXX bol postihnutý za priestupok podľa § 48 zákona č. 372/1990 Zb. požívanie alkoholických nápojov na verejnom priestranstve dňa 20.7.2011, je zamestnaný ako finančný poradca XXXXX. Oba priestupky hodnotím ako nepatrné prekročenie hranice slušného života občana, a to predovšetkým vzhľadom na ich vek a neskúsenosť. Na uvedené som prihliadla pri určení dĺžky skúšobnej doby.

     Obvinení sa k trestnému činu priznali, s uvedeným postupom podľa § 216 ods. 1 Trestného poriadku súhlasili, a vzhľadom na vyššie uvedené skutočnosti, osobu obvinených, s prihliadnutím na ich doterajší život a na okolnosti prípadu som dospela k záveru, že u obvinených sú splnené podmienky na rozhodnutie o podmienečnom zastavení trestného stíhania a toto rozhodnutie možno považovať za dostačujúce. 

      Podľa § 216 ods. 2 Trestného poriadku som obom obvineným súčasne určila skúšobnú dobu v trvaní 18 mesiacov. 

      Na základe vyššie uvedeného som rozhodla tak, ako je uvedené vo výroku tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Eva Javorová
prokurátorka